Astra Klovāne

**Astra Klovāne** (dzimusi **Astra Ērgle**  Baldonē) ir Latvijas šaha meistare, kas septiņas reizes uzvarējusi Latvijas sieviešu šaha čempionātos. 

Šahu sākusi nopietni spēlēt 11 gadu vecumā. Pirmais treneris bija Baldones šaha dzīves organizators Zigurds Pigits. Drīzumā sekoja piedalīšanās nopietnās sacensībās un iekļūšana Latvijas jaunatnes izlases komandā. Vēl mācoties skolā, 1963. gadā tika izcīnīta pirmā uzvara Latvijas sieviešu šaha čempionātā. Arī divus turpmākos gadus Latvijas šaha čempiones tituls tika nosargāts, piedevām šajos 3 čempionātos (1963, 1964, 1965) netiek zaudēta neviena partija. Astra Klovāne sekmīgi piedalījās arī PSRS Tautu spartakiādēs 1962. un 1967. gadā, izcīnot pie sava galdiņa 1. vietu. Trīs uzvaras (1977, 1978, 1981) tika izcīnītas arī Latvijas sieviešu ātrspēles šaha čempionātos.

1968. gadā beigusi Latvijas Universitātes svešvalodu fakultāti. Apmēram 25 gadus Astra Klovāne ir strādājusi Latvijas šaha federācijas prezidijā gan kā sekretāre, gan kā referente, gan kā tulks sadarbībai ar Starptautisko Šaha federāciju FIDE. 1991.gadā ir piedalījusies Starptautiskās šaha federācijas kongresā Berlīnē. Tāpat Astra Klovāne ir aktīvi darbojusies Latvijas Olimpiskās komitejas atjaunošanas darbos un vairākus gadus bijusi Olimpiskās komitejas Revīzijas komisijas priekšsēdētāja.

Precējusies ar deviņkārtējo Latvijas šaha čempionu, lielmeistaru Jāni Klovānu (1935 - 2010).

## Nozīmīgākās sacensības

* 1959. gads, 1. vieta Latvijas jauniešu šaha čempionātā.
* 1961. gads, 1. vieta Baldones šaha kluba čempionātā.
* 1961. gads, dalīta 1.-3. vieta jauniešu šaha turnīrā Maskavā.
* 1962. gads, 9. vieta Latvijas sieviešu šaha čempionātā.
* 1962. gads, pārstāvējusi Latviju pie 10. galdiņa PSRS Tautu spartakiādē Ļeņingradā (+3, =5, -0).
* 1963. gads, 1. vieta Latvijas sieviešu šaha čempionātā.
* 1963. gads, pārstāvējusi Latviju pie 10. galdiņa PSRS Tautu spartakiādē Maskavā (+1, =4, -0).
* 1964. gads, 1. vieta Latvijas sieviešu šaha čempionātā.
* 1964. gads, 1. vieta Rīgas sieviešu šaha čempionātā.
* 1964. gads, pārstāvējusi "Daugavas" komandu pie 9. galdiņa PSRS komandu kausā Maskavā (+0, =2, -4).
* 1965. gads, 1. vieta Latvijas sieviešu šaha čempionātā.
* 1966. gads, 2. vieta Latvijas sieviešu šaha čempionātā.
* 1966. gads, pārstāvējusi "Daugavas" komandu pie 9. galdiņa PSRS komandu kausā Maskavā (+2, =4, -4).
* 1967. gads, 2. vieta Latvijas sieviešu šaha čempionātā.
* 1967. gads, pārstāvējusi Latviju pie 9. galdiņa PSRS Tautu spartakiādē Maskavā (+1, =4, -0).
* 1969. gads, 1. vieta Latvijas sieviešu šaha čempionātā.
* 1969. gads, pārstāvējusi Latviju pie 9. galdiņa PSRS Tautu spartakiādē Groznijā (+1, =2, -5).
* 1970. gads, 1. vieta Latvijas sieviešu šaha čempionātā.
* 1976. gads, dalīta 3.-6. vieta Latvijas sieviešu šaha čempionātā.
* 1977. gads, 1. vieta Latvijas sieviešu šaha čempionātā.
* 1977. gads, 1. vieta Latvijas sieviešu ātrspēles šaha čempionātā.
* 1978. gads, 1. vieta Latvijas sieviešu šaha čempionātā.
* 1978. gads, 1. vieta Latvijas sieviešu ātrspēles šaha čempionātā.
* 1979. gads, 7. vieta Latvijas sieviešu šaha čempionātā.
* 1981. gads, 1. vieta Latvijas sieviešu ātrspēles šaha čempionātā.

## Atsauces

## Ārējās saites
*  šahista profils vietnē FIDE.com
*  šahista profils vietnē 365chess.com
*  šahista profils vietnē newinchess.com
*  Baldones novada vietnē
* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 99. - 101. lpp.